ສປຊ ສະແດງ ຄວາມເປັນຫ່ວງ ນໍາຊົນ​ເຜົ່າ​ໂຣຮິງ​ຢາ​ ໃນມຽນມາ (ວີດີໂອ)
ທ່ານ Ban Ki-moon ຮຽກຮ້ອງ​​ໃຫ້ ທາງການ​ມຽນມາ ​ຈັດການ​ແກ້​ໄຂ ບັນຫາ​ ​ການ​ເປັນ​ສັນຊາດ ​ຂອງ​ຊາວມຸສລິມໂຣຮິງ​ຢານັ້ນ.
ເລຂາທິການໃຫຍ່ອົງການສະຫະປະຊາຊາດ ທ່ານ Ban Ki- moon ກ່າວວ່າ ທ່ານມີຄວາມວິຕົກ ກ່ຽວກັບຊະຕາກໍາດ້ານ ມະນຸດສະທໍາ ທີ່ໜ້າເປັນຫ່ວງຂອງພວກຊົນເຜົ່າມຸສລິມໂຣຮິງ ຢາໃນມຽນມານັ້ນ ແລະປະກົດວ່າ ທ່ານຮອດໄດ້ຮຽກຮ້ອງໃຫ້ ອະນຸມັດສັນຊາດໂດຍເຕັມ ໃຫ້ແກ່ຊົນກຸ່ມນ້ອຍພວກນີ້ ໃນຄໍາປາໄສໃນວັນພຸດວານນີ້ ຕໍ່ບັນດານັກການທູດທີ່ສໍານັກ ງານໃຫຍ່ຂອງອົງການສະຫະປະຊາຊາດ ທ່ານ Ban ກ່າວວ່າ ທ່ານມີຄວາມຮ້ອນໃຈຫລາຍນໍາບັນຫາຄວາມຮຸນແຮງທາງ ສາສະໜາທີ່ສົ່ງຜົນໃຫ້ມີປະມານ 200 ຄົນເສຍຊີວິດ ແລະ 140,000 ຄົນ ຕ້ອງອົບພະຍົບຫລົບໜີຈາກບ້ານເຮືອນ ໃນ ທົ່ວປະເທດໃນຮອບປີທີ່ຜ່ານມານີ້ ອົງການສະຫະປະຊາຊາດໄດ້ເອີ້ນ ຊົນເຜົ່າໂຣຮິງຢານີ້ວ່າ ຮວມຢູ່ໃນພວກຊົນກຸ່ມນ້ອຍທີ່ ຖືກກວດລ້າງປະຫັດປະຫານຫຼາຍທີ່ສຸດ ພວກເຂົາເຈົ້າຖືກປະຕິເສດສັນຊາດ ແລະສິດທິ ຂັ້ນພື້ນຖານອື່ນໆອີກຫຼາຍຢ່າງ ຢູ່ໃນມຽນມາ ບ່ອນທີ່ພວກເຂົາເຈົ້າ ຖືກມອງວ່າ ເປັນພວກ ຄົນເຂົ້າເມືອງທີ່ຜິດກົດໝາຍ ຈາກ Bangladesh ປະເທດເພື່ອນບ້ານ ທ່ານ Ban ໄດ້ກ່າວວ່າ ທາງລັດຖະບານມຽນມາຄວນ ຫົວໜ້າອົງການສະຫະປະຊາຊາດ ເຄີຍໄດ້ຮຽກຮ້ອງໃຫ້ທາງການມຽນມາ ຈັດການແກ້ ໄຂບັນຫາ ການເປັນສັນຊາດຂອງຊາວໂຣຮິງຢານັ້ນ ມາຫຼາຍເທື່ອແລ້ວ